**Представено от „Р.Е.Д.-1“ ООД, уведомление за инвестиционно предложение (ИП) за: «Изграждане на Фотоволтаична електроцентрала», в поземлени имоти с идентификатори 78135.83.483, 78135.79.195, 78135.83.84, 78135.83.86, 78135.83.90, 78135.83.92 и 78135.134.4, землище с. Царевец, общ. Мездра, обл. Враца,**

Във връзка с внесено в РИОСВ- Враца уведомление от „Р.Е.Д.-1“ ООД за инвестиционно предложение (ИП) за: «Изграждане на Фотоволтаична електроцентрала», в поземлени имоти с идентификатори 78135.83.483, 78135.79.195, 78135.83.84, 78135.83.86, 78135.83.90, 78135.83.92 и 78135.134.4, землище с. Царевец, общ. Мездра, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Инвестиционното предложение е свързано с «Изграждане на Фотоволтаична електроцентрала и БКТП“ в поземлени имоти с идентификатори 78135.83.483, 78135.79.195 (част от имот със стар №78135.79.452), 78135.83.84 (част от имот със стар №78135.83.489), 78135.83.86 (часг от имот със стар №78135.83.489), 78135.83.90 (част от имот със стар №78135.83.81), 78135.83.92 (част от имот със стар №78135.83.81) и 78135.134.4 (част от имот със стар №78135.134.492), землище с. Царевец, общ. Мездра, обл. Враца.

- Фотоволтаична електроцентрала (ФЕЦ) ще бъде с мощност до 63 MW.

- Горепосочените имоти са разположени южно от урбанизираната територия на селото. Теренът е наклонен, с югозападно изложение, което го прави подходящ за инвестиционното намерение.

- С Решение № 103 към Протокол № 9/27.06.2024г. на Общински съвет Мездра се одобрява изменението на ОУПО Мездра за промяна на устройствената зона като „предимно производствена зона" допускаща реализирането на обекти на техническата инфраструктура „Фотоволтаични електроцентрали“ в ПИ 78135.100.48, 78135.82.219, 78135.57.95, 78135.84.97, 78135.84.459, 78135.84.460, 78135.79.452, 78135.83.81, 78135.83.483, 78135.83.489, 78135.134.492, в землището на с Царевец. С констативен протокол от 24.07.2024г. на Община Мездра, Решение №103/27.06.2024 г. на ОС-Мездра влиза в сила.

- С Решение № 23 към Протокол № 3/21.12.2023г. на Общински съвет Мездра, се разрешава на „Р.Е.Д.-1“ ЕООД, ЕИК 207331557. със седалище и адрес на управление: гр София. п. к. 1421. р-н Лозенец, бул. Черни връх № 25, офис 601, и се допуска възлагането от името на Община Мездра, изработването на ПУП-ПЗ за промяна предназначението на земеделска земя за изграждане на обекти на техническата инфраструктура за „Фотоволтаична електроцентрала с мощност до 63 MW" с обхват: ПИ 78135.79.452, 78135.83 489, 78135.83.483. 78135.134.492 и 78135 83.81 в землището на с. Царевец, община Мездра.

- За територията на новообразуваните имоти се определя „Предимно производствена устройствена зона „Пп”.

Показателите за застрояване са:

- Плътност на застрояване: 80 %

- Процент на озеленяване: 20%

- Коефициент на интензивност: 2,5

- свободно застрояване.

Конкретното предназначение е „за ФЕЦ“.

- Фотоволтаичната централа ще бъде изградена от фотоволтаични модули, които са разпределени оптимално върху терена. Тяхната функция е да преобразуват слънчевата енергия в електрическа. Процеса на производство е свързан и с преобразуването на полученият постоянен ток от фотоволтаични модули в променлив, с параметрите на мрежата.

Фотоволтаичната електроцентрала ще се състои от 65640 фотоволтаични панела модел CSI Solar CS7N-670MS.

Фотоволтаичните модули (панели) ще се свържат последователно в серии (стрингове), чийто размер зависи от напрежението във всеки модул, така че крайното напрежение на стринга да съответства на оптималното работно напрежение на инвертора.

За преобразуване на постоянния ток на модулите в променлив се използват инвертори. За конкретният случай е избрана работна схема с локални инвертори - 111 бр. инвертори Huawei SUN2000-330KTL-H2.

Повишаването на напрежението до 20kV ще се осъществява от 9броя трафопост, тип БКТП (0,8/20kV, 6,5MVA с повишаваш трансформатор, към ТНН на който са свързани съответните инвертори.

- По време на строителството и експлоатацията на обекта не се предвижда водоснабдяване и присъединяване към канализационна мрежа. Не се предвижда водовземане за питейни, промишлени и други нужди от повърхностни и подземни води и не се предвижда изграждане на нови съоръжения за водовземане. От дейността не се формират отпадъчни води.

- Изнасянето на произведената мощност ще бъде на ниво 110 kV, чрез присъединителен електропровод, свързан с преносната мрежа на Република България, съгласно становище на „ЕСО“ ЕАД, което ще е предмет на друг проект.

- Достъпът до обекта ще бъде осъществен през съществуващите общински пътища. Не се налага изграждане на нова пътна инфраструктура.

По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 3, б. “а”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца (вх. № ОВОС-ЕО-322-(4) от 04.09.2024г.) становище на Басейнова дирекция “Дунавски район” (копие от което се предоставя за съобразяване):

- Реализирането на инвестиционното предложение е допустимо:

- Допустимо спрямо целите за опазване на околната среда, заложени в ПУРБ 2016 - 2021 г.. при спазване на мерките посочени в т. 1.1.2. от настоящото становище.

- Допустимо спрямо ПУРН 2022 - 2027 г. Предвидените дейности не са в противоречие с мерките в Програмата от мерки за намаляване на риска от наводнения.

- Съгласно представената информация. ИП не попада в утвърдените РЗПРН в ПУРН 2022 - 2027г.. приет с Решение № 941/28.12.2023 г. на Министерски съвет.

- Реализацията на горепосоченото ИП е допустима спрямо целите и мерките, определени в ПУРБ 2016 - 2021 г. и ПУРН 2022 - 2027г.. и не се очаква да окаже негативно въздействие върху водите и водните екосистеми, при спазване на мерките, посочени в т. 1 и законовите изисквания посочени в т. 2 от настоящото становище, както и при условие, че не се достига нивото на подземните води, при изграждане на фотоволтаичната централа и не се засягат повърхностните водни обекти.

- Към настоящия момент в района на ИП няма определени санитарно-охранителни зони (СОЗ) по реда на Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (Наредба №3 от 16 октомври 2000 г.), и не попада в буферна зона с радиус 1 000 м около водовземни съоръжения за питейно-битово водоснабдяване без определена СОЗ.

***ІI. По отношение на изискванията на чл.31 от Закона за биологичното разнообразие (ЗБР):***

След направената проверка за местоположението, се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

Най-близо разположената защитена зона, на 7,000 км е BG0001014 "Карлуково" за опазване на природните местообитания и на дивата флора и фауна, обявена със Заповед № РД-329 от 31.03.2021г. на МОСВ (обн. ДВ, бр.53 от 25.06.2021г.).

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31,

***III. По отношение на изискванията на Закона за водите (ЗВ):***

При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

*Копие от писмото е изпратено до: Община Мездра, обл. Враца; кметство с. Царевец, общ. Мездра; БДДР*

/отговорено от РИОСВ-Враца на 09.09.2024г./